paragraph_text: Španjolac Álvaro de Mendaña de Neira bio je prvi Europljanin, koji je došao na neki od solomonskih otoka. Pristao je na solomonskom otoku Santa Isabel 6. veljače 1568. godine. Smatrao je, da se na otočju nalazi blago židovskog kralja Solomona pa je nazvao otočje - Solomonski Otoci. Španjolska je ovdje bezuspješno pokušavala uspostaviti svoju koloniju. Kapetan Philip Carteret ponovno je otkrio Solomonske Otoke 1767. godine. Povremeno su dolazili nizozemski, britanski i španjolski moreplovci i uglavnom su bili lijepo primljeni od domaćega stanovništva.